Document ID: /roh_data/filtered/fineweb-2-filterrobots_roh.jsonl.gz/50489

Per viagiar en stadis da l'UE pon Svizras e Svizzers nizzegiar davent da damaun il certificat svizzer da Covid. La cumissiun da l'Uniun europeica haja dà glisch verda al certificat svizzer, ha Brüssel communitgà. En l'UE vala il certificat-UE gia dapli l'emprim da zercladur. Il QR-Code en quest certificat demussa sch'enzatgi è virolà, testà u guarì.
S'infurmar davart las reglas
La Svizra saja l'emprim pajais dador l'UE ed il Spazi economic europeic che sa participeschia a lur sistem da certificat. Il certificat svizzer vala era per l'Islanda e la Norvegia. Biros da viadi cusseglian tuttina che viagiaturs s'infurmeschian davart las reglas per entrar en lur destinaziun.